་ངེས་པར་བཀོད། །དེ་ཡིས་བདེན་པ་བརྗོད་པ་ཡིས། ། རྡོ་ང་དེ་ནི་ཆུ་ལ་་་་
ལྡིངས། །མི་གཡེམ་དག་པའི་བརྟུལ་ཞུགས་ཅན། །དེ་ལ་གྱོས་པོ་ཁྲོ་བ་སྐྱེས། །སྡུག་བསྔལ་སྨད་
ཅིང་གདུང་བ་དེ། ། ལས་ནི་ཅི་ཡི་རྣམ་སྨིན་ལགས། །ཞེས་པ་དགེ་སློང་ཚིག་ཐོས་ནས། །
བཅོམ་ལྡན་འདས་ཀྱིས་ལན་གསུངས་པ། །ལས་ནི་གང་གིས་གྲགས་འཛིན་མ། །སྡུག་བསྔལ་
ཐོབ་པ་རབ་ཏུ་ཉོན། །གྲོང་ཁྱེར་ཀམྤི་ལ་དག་ཏུ། །ས་ཡི་བརྒྱ་བྱིན་དཔལ་དང་ལྡན། །འདོད་
ལྡན་མ་ཡིས་མེ་ཏོག་མཚོན། །རྒྱལ་པོ་ཚངས་བྱིན་སྔོན་བྱུང་གྱུར། །གཡུལ་དུ་རལ་གྲིའི་རྒྱུན་
འཛིན་པའི། །དཔུང་པ་ཡིས་ནི་རབ་བསྐྱེད་པས། །གང་གི་གཟི་བྱིན་མེ་དག་ནི། །དགྲ་ལ་
མུན་པ་རབ་སྟེར་འབར། །ནམ་ཞིག་ནགས་སུ་གཞུ་འཛིན་དེས། །སྔོན་གྱི་རྩེ་དགའི་དགེ་
མཚན་ལ། ། ཤིན་ཏུ་མགྱོགས་འགྲོ་རྟ་ཡིས་ནི། །གཅིག་པུར་བྱས་ཏེ་རིང་དུ་ཞུགས། །དེ་ཡི་
འགྲམ་པར་རྔུལ་གྱི་ཐིགས། །ཉི་མའི་ཟེར་གྱིས་རབ་བསྐྱེད་པས། །རྣ་རྒྱན་མུ་ཏིག་རྣམས་ཀྱི་
ནི། ། གཟུགས་བརྙན་དག་དང་མཚུངས་པར་བྱས། །ལམ་ནས་འོང་བའི་རི་དྭགས་ཕྲུག་གུ་
དགེ་མཚན་གཡོ་མེད་ཀྱིས། །ཡང་དང་ཡང་དུ་དེ་ལ་དཀའ་བར་ཀུན་ཏུ་ལྟ་བྱེད་ཅིང་། །དོ་
ཤལ་རྩེ་ཡི་རིན་ཅེན་དུམ་བུར་གཟུགས་བརྙན་སྣང་བྱེད་པས། །སྐད་ཅིག་བདུད་རྩིའི་ཟེར་གྱི་
གཟུགས་ཀྱི་གནས་དང་མཚུངས་པར་གྱུར། །རྗེས་སུ་ཆགས་ལྡན་རི་དྭགས་མོ་དང་གླང་ལོ་ལ་
ཆགས་པའི། །མིག་ཟུམ་རི་དྭགས་གཉིས་འཐུང་རྣམས་ཀྱིས་རབ་ཏུ་བསྟེན་བྱ་བ། །རི་ཁྲོད་མ་
ཡི་སྐྲ་ཚོགས་མེ་ཏོག་ལ་རེག་དྲི་བཟང་ཅན། །མྱོས་པའི་ནགས་མཐའི་རླུང་གིས་དེ་ཡི་ངལ་བའི་
ཆུ་དག་ཕྲོགས། །སྐབས་དེར་ཐུབ་པ་ཆེན་པོ་ནི། །ཤཱ་ཊི་ལུ་ཡི་གཞོན་ནུ་མ། །གཅི་བ་འཐུངས་
པས་མངལ་གྱི་སྒོ། །ཐོབ་པ་རི་དྭགས་བུ་མོ་ནི། །མཛེས་སྡུག་བདུད་རྩིའི་རྒྱུན་ལྡན་ཞིང་། །ཆུ་
345

མཛད་བརྒྱ་དཔག་བསམ་འཁྲི་ཤིང༌།
ནི་ལེན་དུ་འོང་བ་དག ། མིག་རབ་གཡོ་ལྡན་བསྟི་གནས་ཀྱི། །ཆུ་ཀླུང་ངོགས་སུ་དེ་ཡིས་
མཐོང་། །དཔལ་མོ་པདྨའི་དགའ་ཚལ་ལ། །དགའ་བས་བཞིན་དུ་པདྨོའི་ཚལ། །རྐང་བཀོད་
ལས་སྐྱེས་པདྨོ་ཡི། །དཀྱིལ་འཁོར་དག་གིས་སྤྲོ་བྱེད་ཅིང་། །སྔོན་མེད་དགེ་ མཚན་ ལྡན་ པ་
དེ། །མཐོང་ནས་མི་ཡི་དབང་པོ་ནི། །སྐད་ཅིག་མིག་ནི་འཛུམ་བྲལ་བས། །ལྷ་ཉིད་ཐོང་པ་
བཞིན་དུ་གྱུར། །དེས་བསམས་ཀྱེ་མ་མཛེས་མ་འདི། །ཐུབ་པའི་བུ་མོ་སུ་ཞིག་ཡིན། །རི་
དྭགས་མོ་བཞིན་རབ་མཛེས་ཤིང་། །ཡིད་འོང་ལྟ་བས་ཡིད་འཕྲོག་བྱེད། །པདྨ་ཅན་ནི་རྐང་པ་
ཉེད་པའི་གཡོག་གི་མཚམས་ལ་ངེས་པར་བསྐོས་གྱུར་ཅིང༌། །ཟླ་བ་ཉ་བ་བཞིན་གྱི་མཚན་མ་
བྲིས་པའི་འབངས་ཉིད་རབ་ཏུ་ཐོབ་པར་བྱས། །སྨིན་ལེགས་སྨིན་མའི་རྣམ་འཕྲུལ་རང་ཉིད་
ཀུན་ལས་རྒྱལ་བར་རབ་ཏུ་རྩོམ་པ་ན། །ངེས་པར་འདོད་པའི་གཞུ་ཡི་འཁྲི་ཤིང་དྲི་མེད་ཡོན་
ཏན་མེད་པ་ཉིད་ལ་བརྟེན། །འདི་ཡི་བཞིན་གྱི་དཀྱིལ་འཁོར་ཡིད་འོང་བསིལ་ཟེར་ཅན་དག་
གིས། །བཀོད་པའི་རི་མོའི་རིམ་པས་དགའ་བའི་བདུད་རྩི་རྒྱས་པར་བྱེད། །མིག་དག་རྣ་བའི་
རྩ་བར་ཤིན་ཏུ་བྱམས་པར་གྱུར་པ་འདི། །ཨུཏྤལ་གསར་པ་རོལ་པའི་རྒྱན་གྱིས་མཛེས་པ་རབ་
ཏུ་འཛིན། །ཞེས་བསམས་དེ་ཡིས་དལ་གྱིས་ནི། །རྟ་ལས་ཡང་དག་བབས་བྱས་ཏེ། །དགེ་
མཚན་བལྟ་ལ་མངོན་ཕྱོགས་མ། །དེ་ལ་བཏུད་དེ་རབ་སྨྲས་པ། །ལེགས་བྱས་རྒྱ་ཆེ་མི་དམན་
པའི། །ལྷ་ཡི་མགྲིན་པར་གཟུང་འོས་མ། །རྣམ་རྒྱལ་ནོར་བུའི་འཕྲེང་བ་བཞིན། 'ཨུཏྤལ་མིག་
ཅན་ཁྱོད་ནི་སུ། །ཁྱོད་ཀྱི་མཛེས་སྡུག་དགའ་བ་ཡི། །ཚོགས་ནི་རྒྱས་པར་བྱེད་པ་འདིས། །སུ་
ཡི་ཡིད་ནི་དགེ་མཚན་ལ། །འགུགས་པ་ཉིད་དུ་བྱེད་མ་ཡིན། ། སུ་ཡི་རིགས་བརྒྱུད་མུ་ཏིག་
གི། །འཁྲི་ཤིང་རབ་ཏུ་འཐོབ་པ་དག ། སྟོན་ཟླ་ལྟར་དཀར་ཁྱོད་འཁྲུངས་པས། །རྣམ་པར་
བརྒྱན་པ་རབ་ཏུ་སྨྲོས། །ཞེས་པ་དེ་ཡིས་གུས་པས་དྲིས། །དེ་ནི་ཐུབ་པའི་བུར་ཤེས་ནས། །
འདོད་པའི་སྤྱོད་ཚུལ་མི་ཤེས་ཀྱང་། །མངོན་པར་འདོད་ལྡན་དེ་ཡིས་སྨྲས། །རྐང་པས་པད་
འཕྲེང་རབ་བསྐྱེད་པས། །བདག་ནི་པདྨ་ཅན་ཞེས་བྱ། །རི་དྭགས་མངལ་སྐྱེས་ཐུབ་པ་ནི། །ཤཱཾ་
ཊི་ཝྱ་ཡི་བུ་མོ་ཡིན། ། ཐུབ་པའི་སྲས་ཁྱོད་ལེགས་པར་འོངས། །བདག་ནི་ཁྱོད་མཐོང་རབ་ཏུ་
དགའ། །ཤིན་ཏུ་ཡིད་འཕྲོག་བཀྲ་བ་ཡི། །ཤིང་ཤུན་བརྟུལ་ཞུགས་འདི་ནི་ཅི། །རྨ་བྱའི་གཙུག་
ཕུད་ལྔ་དག་གིས། །བརྒྱན་པ་བཞིན་དུ་ཁྱོད་ཀྱི་ནི། །རལ་ཚོགས་འདི་དག་ལྷ་ལས་ཀྱང་། །མེ་
ཏོག་དག་གིས་ རྒྱས་པར་ མཛེས། ། སྐྱུ་རུ་ར་ནི་རགས་པ་ཡི། ། འབྲས་བུ་ཁ་བ་རབ་འབར་
འདྲ། །བགྲང་འཕྲེང་འཕྲེང་བ་རིང་པོ་ཡིས། །ཁྱོད་ཀྱི་མགྲིན་ལ་ཡོན་ཏན་མང་། །འོད་མའི་
དབྱུག་པ་འཁྱོག་པོ་འདིར། །ཡལ་འདབ་གསར་པའི་འཕྲེང་བ་ལ། །ཁྱོད་ཀྱི་ལག་པ་ཀུ་ ཤ་
ཡིས། །དག་བྱེད་བཀྲ་བས་ཀུན་ཏུ་སྤྲས། །ལེགས་པ་བདག་ཡིད་རི་དྭགས་ནི་ །གང་དུ་ངལ་
ནི་བསོས་གྱུར་པ། །དགའ་བར་རྨ་བྱའི་བརྟུལ་ཞུགས་ཅན། །ཁྱོད་གནས་གང་ན་ཡོད་༴
སྨྲོས། །ཞེས་པ་བཞིན་བཟང་མ་ཡི་ཚིག ། སྙན་ཞིང་བདུད་རྩིས་བརླན་པ་དག ། ས་བདག་
གིས་མྱང་ལམ་བརྒྱུགས་ཀྱི། །ལ་དུ་བྱིན་ནས་དེ་ལ་སྨྲས། །སྨིན་ལེགས་ཁྱོད་ལུས་ ཤིན་ ཏུ་་་
་པ་
346

ཡལ་འདབ་དྲུག་ཅུ་རྩ་བརྒྱད་པ། པདྨ་ལྡན་གྱི་རྟོགས་པ་བརྗོད་པ།
གཞོན། །ཤིང་དང་རྩྭ་ནི་བསྐམས་གྱུར་ཅིང༌། །ཀུ་ཤའི་ཁབ་ཀྱི་ཚོགས་གཏམས་པའི། །ནགས་
ཚལ་འདིར་ནི་འོས་པ་མིན། །འདི་ནས་ཧ་ཅང་མི་རིང་ན། །བདག་གནས་ལོངས་སྤྱོད་འོས་
པའི་དཔལ། །གང་ན་རྣམ་པ་འདི་ལྟ་ཡིས། །འབྲས་བུ་བརྒྱུད་པ་རྒྱས་པ་ཡོད། །དེར་ནི་རྣམ་
པར་གནས་པར་མཛོད། ། ཡིད་སྲུབས་དག་གི་དཀའ་ཐུབ་མཛོད། །སྐྱེ་བོ་མཆོག་ནི་ལོངས་
སྤྱོད་ཀྱིས། །རིམ་གྲོ་དག་ལ་རྣམ་པར་སྦྱོར། །མིག་གསུམ་རབ་ཏུ་ཁྲོས་ཚེ་མེ་ཡི་ལམ་དུ་ཕྱེ་
ལེབ་ཉིད་གྱུར་ལྡན་པ།
བསམ་སྟེ།
་མ་
།སྲོག་ནི་རབ་ཏུ་རྫོགས་པ་བྱེད་པོས་གསར་དུ་སྤྲུལ་པ་འདི་ཉིད་ཡིན་
།ཁྱོད་ཀྱི་ལུས་མཛེས་ནོར་འཛིན་བདུད་རྩིའི་ཟེར་གྱི་ཆ་ཡི་མཛོད་ཀྱི་རྗེས་མཐུན་
པ། །ཡིད་ལས་སྐྱེས་པའི་མཛེས་སྡུག་མཚུངས་མེད་དང་པོ་དེ་ནི་འདི་ཉིད་གཞན་མ་ཡིན། །
ཞེས་པ་ས་བདག་མཛངས་པའི་ཚིག ། བཞིན་བཟང་མ་ཡིས་ཐོས་ནས་ནི། །ལ་དུ་ཟླ་བ་ལྟར་
དཀར་བ། །མྱངས་ནས་དེ་ལ་རབ་སྨྲས་པ། །ཁྱོད་ཀྱི་བརྟུལ་ཞུགས་རྗེས་སྤྱོད་པ། །ཁྱོད་ཀྱི་
གནས་སུ་བདག་གནས་བགྱི། །ཇི་སྲིད་སོང་ནས་བླ་མའི་བཀའ། །དོན་དུ་གཉེར་ལ་སྐད་ཅིག་
སྡོད། །ཅེས་པའི་གྲོས་ནི་བསྒྲུབས་ནས་དེ། །རང་གི་བསྟི་གནས་དག་ཏུ་སོང་། །མངོན་འདོད་
གསར་པས་དབང་བྲལ་བས། །ཤུགས་ནི་འབྱིན་ཅིང་ཐུབ་ལ་སྨྲས། །ཡབ་ལགས་བདག་གིས་
ཐུབ་པ་ཡི། །གཞོན་ནུ་སུ་ཞིག་ནགས་སུ་མཐོང་། །ཤིང་ཤུན་མཐའ་ནི་བཀྲ་བ་དག ། རབ་ཏུ་
དང་བའི་ཆུ་ལྟར་མཛེས། ། གང་གི་འབྲས་བུ་གཞན་གྱི་ཚོགས། །བསྡོམ་པར་ཡོངས་སུ་རྟོག་
བྱེད་པ། །དེ་ཡི་གནས་སུ་རབ་འཁྲུངས་པའི། །འབྲས་བུ་མཆོག་ནི་བདག་གིས་མྱོང་། །དེ་ཡི་
དཀའ་ཐུབ་ནགས་ཚལ་དུ། །ཁྱོད་ཀྱི་རྗེས་གནང་བདག་མཆི་འོ། །དེ་ཡི་གཞུང་ བཟང་ལ་
ཆགས་པའི། །བདག་བློ་གཞན་ན་དགའ་བ་མེད། །ཅེས་པ་དེ་ཚིག་འདོད་པ་ནི། །གསལ་བྱེད་
ཐོས་ནས་ཡ་མཚན་ཞིང་། །ལང་ཚོ་སྨྱོན་པར་དོགས་པ་ཡི། །ཐུབ་པས་མཛེས་མ་དེ་ལ་སྨྲས། །
ཁྱོད་ཀྱིས་མཐོང་དེ་ལག་འགྲོ་ནི། །རིན་ཆེན་གྱིས་བརྒྱན་ཡིན་ནམ་སྙམ། །བུ་མོ་ཐུབ་པ་རྣམ་
!
དག་ནི། །ལོངས་སྤྱོད་ཅན་མིན་ལྕེ་གཉིས་མིན། །ཡུལ་བཞིན་ཡོངས་སུ་གྱུར་ཚེ་སྡུག་བསྔལ་
རབ་སྟེར་སྣུམ་བཅས་ལྕི་བའི་ལ་དུ་ནི། །ཤིན་ཏུ་དངར་ང་དག་གིས་འོངས་པ་ལ་ནི་དོན་མེད་
དགའ་བར་ཡོངས་མི་བྱེད་ །མཛེས་མ་འདོད་པའི་འབྲས་བུར་རོ་ལྡན་ཉོན་མོངས་དག་གིས་
བྲན་པ་གང་དེ་རྣམས། ། ཤིན་ ཏུ་ངེས་པར་དུག་དང་མཚུངས་པའི་ཉམས་སུ་མྱོང་བ་བསྐྱེད་
པས་རྒྱལ་བར་བྱེད། ། ཚུར་ཤོག་རེ་ཞིག་ཐུབ་པའི་སྲས། །དེ་སུ་རིང་ནས་བདག་ལ་སྟོན།
ཞེས་བརྗོད་ཀྲུང་གི་ངོགས་སུ་ནི། །དེ་དང་ལྷན་ཅིག་ཐུབ་པ་སོང་། །དེ་ཡིས་ཆུ་ཀླུང་ངོགས་སུ་
ནི། །ས་ཡི་བདག་པོ་ཚངས་བྱིན་མཐོང༌། །ཡོན་ཏན་ཚོགས་ནི་རྒྱ་ཆེ་སྟེ། །མག་པ་དག་ཏུ་འོས་
པར་བསམས། །མི་བདག་གིས་ཀྱང་ཐུབ་པ་ནི། །མཐོང་ནས་སྐྱེངས་པས་བཞིན་དུད་ཅིང་། །
གཉིས་འགྱུར་རབ་ཏུ་བཏུད་པ་ཡིས། །ངེས་པར་རབ་ཏུ་དང་བ་ཐོབ། །ཐུབ་པས་རང་ལ་འོས་
པ་ཡི། །ཆོ་ག་ཡིས་ནི་རབ་ཏུ་བྱིན། །དེ་ནས་རབ་དགའ་བདུད་རྩི་ཡི། །རླབས་དེ་མི་ཡི་བདག་
པོས་བླངས། །ནམ་ཡང་ཁྱོད་ཀྱི་ཚིག་གཞན་གྱིས། །འདི་ལ་ཁྲོ་བར་མི་བྱ་ཞིང་། །མཛེས་མ་
347

མཛད་བརྒྱ་དཔག་བསམ་འཁྲི་ཤིང་།
འདི་ནི་བསྐྱབ་བྱ་ཞེས། །བརྗོད་ནས་ཐུབ་པ་རང་གནས་སོང་། །དེ་ནས་དགའ་བཞིན་རྟ་ལ་
ཞོན། །ཆུང་མ་དང་འགྲོགས་སྐད་ཅིག་གིས། །རྒྱལ་སར་ཡང་དག་ཕྱིན་ནས་ནི། །རྒྱལ་པོས་
དགའ་སྟོན་ཆེན་པོ་བྱས། །ཕོ་བྲང་འཁོར་གྱི་སྡེ་ཀུན་གྱི། །གཙུག་ཏུ་ས་བདག་གིས་བཀོད་
དེ། །སྒྱུ་རྩལ་མཁས་པའི་རྩེད་འཇོ་ལ། ། བདག་པོའི་སློབ་མ་ཉིད་དུ་གྱུར། །དེ་ཡི་རྐང་པ་
བཀོད་པས་ས་གཞི་པདྨས་བརྒྱན་པ་མཐོང་གྱུར་ནས། །དེར་ནི་རྒྱལ་པོའི་འཁོར་གྱི་ལྷ་མོའི་སྒྲ་
དག་ཇི་བཞིན་དོན་ཅན་བཟུང༌། །བསོད་ནམས་ལྡན་པའི་མཆོག་ཏུ་ཁྱད་འཕགས་ལེགས་བྱས་
གྲོགས་ནི་རྟོགས་གྱུར་པ། །ངོ་མཚར་རྒྱས་པ་ཕུལ་བྱུང་རང་བཞིན་མཚན་ཉིད་རྣམས་ཀྱིས་
གསལ་བར་བྱེད། །ཕོ་བྲང་འཁོར་གྱི་བུད་མེད་ལས། །ཕྱི་རོལ་ཕྱོགས་པའི་ས་བདག་དང་། །
རྩེ་ཞིང་ནུ་རྒྱས་ལྡན་པ་དེས། །སྐལ་བ་བཟང་ཞིང་མཛེས་པ་ཐོབ། །དེ་ནས་དུས་ཀྱིས་ནོར་
འཛིན་གྱི། །བདག་ལས་དེ་ཡིས་མངལ་བཟུང་ཞིང་། །ཕོ་བྲང་བཙུན་མོའི་སྐྱེ་བོ་ཡིས། །བསམ་
པས་ཆགས་པའི་ཟུག་རྔུ་ཡང༌། །དེ་ནས་ཁྱིམ་དུ་མཛེས་མ་ནི། །བཙར་ཉེ་དེ་ལ་མངོན་ཕྱོགས་
ཏེ། །གྱ་གྱུ་གདུག་པའི་ཕྲག་དོག་ལས། །རྒྱལ་པོའི་བཙུན་མོ་རྣམས་ཀྱིས་སྨྲས། །མི་བདག་ལ་
འོས་བཙའ་བ་ཡི། །ཆོ་ག་རྨོངས་མ་ཁྱོད་མི་ཤེས། །མ་ཡི་མིག་ནི་གོས་དག་གིས། །བསྒྲིབས་ལ་
བུ་ནི་བཙའ་བར་བྱ། །ཞེས་པ་བཙུན་མོ་གཞན་གྱིས་སྨྲས། །མངལ་རྒྱུས་ཁུར་གྱིས་གཟིར་བ་
དེས། །ཁྱོད་ཀྱིས་བདག་ལ་འོས་པ་ནི། །མཛོད་ཅེས་དེ་དག་རྣམས་ལ་སྨྲས། །དེ་ནས་དེ་དག་
རྣམས་ཀྱིས་མིག ། རས་ཀྱིས་དམ་དུ་བཅིངས་པས་བཀབ། །བཙོ་མ་གསེར་གྱི་འོད་ལྡན་
པའི། །བྱིས་པ་ཟུང་ནི་དེ་ལས་བཙས། །གཞོན་ནུ་དེ་དག་སྒྲོམ་བུར་བཅུག །གོས་ཀྱིས་དཀྲིས་
ཤིང་རྒྱ་བཏབ་ནས། ། བུད་མེད་སྙིང་རྗེ་མེད་རྣམས་ཀྱིས། །གང་གཱའི་ཆུ་ལ་གསང་སྟེ་་་་་་
འཕངས། །པདྨ་ཅན་གདོང་ཁྲག་གིས་ནི། །བསྒོས་ཏེ་དེ་དག་གིས་སྨྲས་པ། །ཁྱོད་ལ་དུམ་བུ་
གཡོ་མེད་གཉིས། །བཙས་པ་དག་ནི་ཆུ་ལ་འཕངས། །དགའ་སྟོན་རྒྱ་ཆེ་ཆས་བཅུག་ཅིང་། །
བུ་ནི་བལྟ་བར་འདོད་པ་ཡིས། །ས་ཡི་བདག་པོས་ཅི་སྐྱེས་ཞེས། །ཕོ་བྲང་འཁོར་པ་རྣམས་ལ་
དྲིས། །དེ་ལ་དེ་དག་གིས་སྨྲས་ལྷ། །སྲས་ནི་ཁྱོད་དང་མཚུངས་པ་གཉིས། །ཡང་དག་འཁྲུངས་
པ་ལྷ་མོས་ཟོས། ། ཤ་ཟ་མོ་ཉིད་ཅི་ཞིག་བརྗོད། །འདི་ཐོས་མི་བདག་སྐྲག་པ་ཡིས། །ཕོ་བྲང་
འཁོར་གྱི་ཁང་པར་སོང༌། །ལྷ་མོ་བཞིན་རས་ཁྲག་གིས་ནི། །སྦུགས་པ་མཐོང་ནས་བདེན་པར་
བསམས། །ས་བདག་རབ་ཏུ་ཁྲོས་པ་ཡིས། །དེ་ནི་གསད་སླད་ཕྱི་རོལ་བཏང་། །ཆུན་མའི་
སྐྱོན་དུ་དོགས་པ་ཡིས། །བློན་པོ་མཆོག་གིས་སྦས་ཏེ་བཟུང༌། ། དེ་ནས་མཁའ་ལ་ ཤཱན་ཌ་་
ལྱའི། །བསྟི་གནས་ལྷ་མོ་མངོན་ཕྱོགས་ཏེ། །མི་སྣང་བར་ནི་སྐྱེ་བོ་ཡི། །མདུན་དུ་འགྲོ་བའི་
བདག་ལ་སྨྲས། །ཁྱོད་དབང་བུད་མེད་སྐྱོན་མེད་ནི། །གསད་སླད་གཏོང་བ་ཁྱོད་ཉིད་ཀྱིས། །
རྣམ་པར་མ་དཔྱད་བག་མེད་ཀྱིས། །གྲགས་པ་རྩད་ནས་ཕྱུང་ངམ་སྙམ། །ནགས་ཀྱི་རི་དྭགས་
བུ་མོ་རྨོངས། །པདྨ་ཅན་ནི་ཆུན་མ་ཡིས། །རང་ཉིད་བདེ་སླད་བསླུས་པ་འདི། ། ས་བདག་
ཁྱོད་ཀྱིས་ཡོངས་མ་ཤེས། །འབྱོར་པའི་ཤ་ཟ་དྲུག་པོ་ཡིས། །རྟག་ཏུ་བྱིན་བརླབས་སེམས་ལྡན་
348

ཡལ་འདབ་དྲུག་ཅུ་རྩ་བརྒྱུད་པ། པདྨ་ལྡན་གྱི་རྟོགས་པ་བརྗོད་པ།
།
ལ། །ཕལ་ཆེར་རྣམ་པ་འདི་ལྟ་ཡི། །བློ་གྲོས་སྨྱོན་པ་འབྱུང་བར་འགྱུར། །རྗ